section_heading: Životopis
paragraph_text: Za vrijeme hrvatskog proljeća, bio je metom napada jugounitarističkih krugova, kao što je bio slučaj zato što je branio časopis Kamov iz Rijeke od prozivanja (Vaupotiću su se u branjenju Kamova pridružili Dalibor Cvitan, Branimir Donat i Goran Babić). Onda je jedan mjesni spisatelj (Slobodan Drenovac) na "ortodoksnom srpskom jeziku" 29. svibnja 1970. godine dao pisanu ostavku na članstvo u uredništvu Kamova, jer, kako je naveo u pismu ostavke, nije se slagao s "koncepcijom »kroatizacije Hrvatske« s kojom da se časopis »zatvara u uske nacionalne granice«, a »štivo je zastarelo i preživelo«, s ciljem da izazove »oživljavanje vampira prošlosti«".[http://www.matica.hr/Vijenac/Vij175.nsf/AllWebDocs/Mikroslikadomovine Vijenac, br. 175/2000.] Časopis »Kamov« u vremenu i prostoru (1970-1971) Rujna iste godine protiv ovog časopisa je krenula orkestrirana kampanja na stranicama Novog lista, koju je vodila višegodišnja novinarka beogradske Politike Duša Pavešić.